**Anexa nr. 10 la Ghidul Solicitantului - pentru acțiunea „ “SPRIJINIREA TRANZIȚIEI FORȚEI DE MUNCĂ” – componenta „Sprijin pentru modernizarea și consolidarea instituțiilor și serviciilor pieței forței de muncă – Formare profesională – furnizori acreditați” din cadrul Programului Tranziție Justă 2021 – 2027**

**Lista de evaluare în etapa de contractare**

|  |  |  |
| --- | --- | --- |
| **Nr. crt.** | 1. **Criterii de conformitate administrativă** | **Motivația alegerii criteriului** |
| 1 | Conformarea cu toate cerinţele specifice formulate în ghidul solicitantului:   * existenţa şi forma cererii de finanţare şi a anexelor; * încărcarea corespunzătoare a documentelor solicitate prin ghidul solicitantului, respectarea formei și conținutului acestora, inclusiv asigurarea asumării corespunzătoare și a valabilității documentelor; * Alte aspecte administrative trebuie să fie conforme cu prevederile din Ghidul solicitantului.   Criteriile respective se pot verifica fie pe bază de declarație unică la depunerea cererii de finanțare, fie prin verificare digitalizată.  Verificarea îndeplinirii condițiilor de eligibilitate se realizează, în etapa de contractare, în urma verificării documentelor transmise de solicitant în termenul maxim aferent acestei etape și respectiv, acolo unde este posibil, prin interogarea bazelor de date ale instituțiilor publice pentru obținerea informațiilor necesare confirmării condițiilor de eligibilitate.  Se verifica existența Declarației unice.  Se verifică:   1. dacă toate secțiunile din cererea de finanțare sunt completate cu informațiile solicitate pentru specificul apelului de proiecte, dacă informațiile sunt corelate cu documentele anexate la cererea de finanțare. 2. dacă Cererea de finanțare, Declarația unica sunt semnate de reprezentanții legali, si/sau, după caz, pe persoanele împuternicite. 3. documentele privind identificarea reprezentantului legal al solicitantului. 4. persoana care a semnat cererea de finanțare este aceeași cu reprezentantul legal sau împuternicitul acestuia. 5. existenta mandatul special/împuternicire specială pentru semnarea cererii de finanțare. | Concordanța cu prevederile Ghidului solicitantului de la secțiunea 8.2 Conformitate administrativă și eligibilitate – DECLARATIE UNICĂ |
|  | 1. **Criterii de eligibilitate privind solicitantul** | **Motivația alegerii criteriului** |
| 1 | **Forma de constituire a solicitantului**   |  | | --- | | Solicitantul și partenerii fac parte din categoriile de beneficiari eligibili, conforme cu ghidul solicitantului:   * Furnizori de servicii de ocupare și/sau furnizori de servicii specializate pentru stimularea ocupării forței de muncă; * Furnizori de formare profesională continuă (FPC) autorizați, publici sau privați, conform legislației în vigoare; * Furnizori de servicii de evaluare și certificare a competențelor profesionale dobândite pe alte căi decât cele formale, în conformitate cu reglementările aplicabile. * Solicitanții pot fi entități publice sau private și trebuie să fie autorizați/acreditați, după caz, la data depunerii Cererii de finanțare. |   Solicitantul poate avea sediul social sau punct de lucru în județele PTJ: Hunedoara, Gorj, Dolj, Prahova, Galați, Mureș sau în alte județe, respectând condiția de a organiza cursurile de formare profesională în limita celor 6 județe menționate și pentru persoanele care au domiciliul în aceste județe, cu respectare condițiilor PTJ.  Lista solicitanților eligibili a fost stabilită pe baza prevederilor programului PTJ 2021-2027 și pe cea a specificității apelului de proiecte. Pentru solicitant este obligatoriu să fie încărcate în aplicația informatică MySmis2021, în etapa de depunere a cererii de finanțare, autorizațiile/acreditările în funcție de activitățile pe care le vor implementa în cadrul proiectului, autorizații/acreditări valabile la data depunerii cererii de finanțare după cum urmează:   * Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277 din 21 martie 2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă, cu modificările și completările ulterioare), respectiv acreditarea pentru servicii specializate de informare si consiliere pe piața muncii; * Autorizarea ca furnizor de formare profesională (Ordonanța Guvernului nr.129/31.08.2000 privind formarea profesionala a adulților, republicată, cu modificările și completările ulterioare); * Autorizarea ca furnizor de servicii de evaluare și certificare a competențelor profesionale obținute pe alte căi decât cele formale; (Ordinul ministrului educației și cercetării și al ministrului muncii, solidarității sociale și familiei nr. 4543/2004, actualizat).   Atașarea acreditărilor/autorizațiilor mai sus menționate este obligatorie atât pentru încadrarea în categoriile de solicitanți eligibili (Furnizori de servicii de consiliere și orientare profesională/ pentru carieră; Furnizori de FPC autorizați, publici și privați; Furnizori de servicii de evaluare și certificare a competențelor profesionale obținute pe alte căi decât cele formale), cât și pentru a demonstra capacitatea de a implementa activitățile ce necesită aceste acreditări/autorizări. | Concordanța cu prevederile legislației aplicabile privind modul de asociere și de reprezentare, acolo unde este cazul. |
| 2 | **Solicitantul se angajează și demonstrează că poate să suporte din surse proprii sau din surse atrase care nu fac obiectul unei alte finanțări din fonduri publice, cofinanțarea prevăzută în prezentul ghid pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului**  La depunerea cererii de finanțare, solicitantul va completa Declarația unică, prin care își asumă capacitatea financiară.  Solicitantul de finanțare trebuie să facă dovada că nu are obligaţii de plată nete neachitate în termen, către bugetul de stat și respectiv bugetul local în ultimele 12 luni și nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale. | Criteriile de eligibilitate au în vedere evitarea situațiilor în care implementarea se blochează din lipsă de resurse financiare ale beneficiarului.  Criteriul trebuie interpretat în sensul demonstrării capacității solicitantului de a asigura toate contribuțiile acestuia asociate cheltuielilor eligibile și neeligibile în conformitate cu bugetul proiectului.  În plus conform, art. 72, alin (2) lit. d) din Regulamentul (UE) nr. 1060/2021, AM PTJ verifică dacă beneficiarul dispune de resursele și mecanismele financiare necesare pentru a acoperi costurile de funcționare și întreținere aferente operațiunilor, în vederea asigurării sustenabilității financiare a acestora.  Asigurarea absenței datoriilor la bugetul de stat și/sau local precum și operaționalizarea unor condiții de eligibilitate din legislația națională și europeană aplicabilă privind conflictul de interese, frauda, faptele de corupție, insolvență. |
| 3 | **Solicitantul şi/sau reprezentantul său legal, după caz, nu se încadrează în niciuna din situațiile de excludere în conformitate cu Declarația unică** | Criteriile de eligibilitate au în vedere operaționalizarea, printre altele, a condițiilor de eligibilitate din legislația națională și europeană aplicabilă privind:   * conflictul de interese, frauda, faptele de corupție, *ajutor de stat*, dreptului aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale, * întreprindere în dificultate conform art. 9 c) din Regulamentul UE 1056/2021, * inexistenta unui aviz motivat al Comisiei cu privire la o încălcare în temeiul art. 258 din TFUE conform art 72 (2) lit. I din Regulamentul (UE) nr. 1060/2021 * caracterul durabil al operațiunii conform art. 65 din Regulamentul (UE) nr. 1060/2021, cu modificările și completările ulterioare * neîncadrarea investiției in domeniile excluse de prevederile regulamentelor aplicabile (1060/2021, 1056/2021, cu modificările și completările ulterioare respectiv 2831/2023) |
|  | **C. Criterii de eligibilitate privind proiectul** | **Motivația alegerii criteriului** |
| 1 | **Încadrarea proiectului în obiectivul programului, a priorității și acțiunii pentru care se lansează apelurile de proiecte prevăzute de ghidul solicitantului.**    În general subcriteriile de evaluare și selecție urmăresc:  ►           Relevanța, oportunitatea și contribuția proiectului la realizarea obiectivului specific FTJ | Respectarea prevederilor PTJ și ale Regulamentului (UE) nr. 2831/2023 |
| 2 | **Locul de implementare**  Zona vizată prin apelurile de proiecte reprezintă teritoriul administrativ al județului corespunzător priorității. Prin excepție, pentru apelul de proiecte pentru județul Hunedoara, zona geografică vizată exclude teritoriul aferent unităților administrativ teritoriale ce fac parte din ITI Valea Jiului, pentru acestea există un apel dedicat. Locul de implementare trebuie să fie adecvat implementării proiectului  În cazul apelului de proiecte pentru ITI Valea Jiului, locația de implementare a proiectului este exclusiv cea asociată microregiunii Valea Jiului, în conformitate cu prevederile HG nr. 901/2022 privind aprobarea Strategiei de dezvoltare economică, socială și de mediu a Văii Jiului, pentru perioada 2022-2030, respectiv Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare. | Concordanța cu prevederile PTJ, cu aria geografică aplicabile priorităților și cu mențiunea legată de alocarea dedicată pentru ITI Valea Jiului. |
| 3 | **Proiectul este eligibil dacă:**  **Nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.** | Prevederile art. 72 (2) lit. i) din Regulamentul (UE) nr. 1060/2021, cu modificările și completările ulterioare |
| 4 | **Proiectul este eligibil dacă:**  **Respectă reglementările naționale şi comunitare privind eligibilitatea cheltuielilor, promovarea egalității de şanse şi politica nediscriminatorie; dezvoltarea durabilă, DNSH, drepturile fundamentale și Carta drepturilor fundamentale a Uniunii Europene, accesibilitatea pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, tehnologia informaţiei; achizițiile publice, acolo unde este cazul; informare şi publicitate; ajutorul de minimis precum şi orice alte prevederi legale aplicabile fondurilor europene structurale și de investiții, dupa caz.** | Prevederile art. 72 (2), art. 9 din Regulamentul (UE) nr. 1060/2021, cu modificările și completările ulterioare, aplicarea legislației în materia achizițiilor publice, a ajutorului de minimis, OUG nr. 66/2011, cu modificările și completările ulterioare, OUG nr. 133/2021, cu modificările și completările ulterioare și a normelor de aplicare. |
| 5 | **Proiectul este eligibil dacă:**  **Nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de costuri eligibile asociate acelorași intervenții şi nu beneficiază de fonduri publice din alte surse de finanțare.** | Evitarea dublei finanțări, aplicarea principiului bunei gestiuni financiare, |
| 6 | **Criteriu aplicabil exclusiv apelului de proiecte dedicat ITI Valea Jiului (Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare)**  **Proiectul este eligibil dacă:**  **Contribuie la Strategia de dezvoltare economică, socială și de mediu a Văii Jiului, pentru perioada 2022-2030, aprobată prin HG nr. 901/2022, cu îndeplinirea celorlalte condiții de eligibilitate, conformitate și de evaluare.**  Solicitanții vor depune împreună cu Cererea de finanțare un aviz din partea ADTI Valea Jiului, prin intermediul căruia se certifică contribuția proiectului la îndeplinirea obiectivelor Strategiei de dezvoltare economică, socială și de mediu a Văii Jiului, pentru perioada 2022-2030. Avizul va viza inclusiv caracterul integrat al proiectelor, respectiv caracterul integrat ar trebui să reiasă la nivelul strategiei ITI în sensul în care investițiile componente se completează și răspund acelorași obiective strategice. | Concordanța cu prevederile PTJ 2021-2027, cu prevederile de la art. 29-30 din Regulamentul (UE) nr. 1060/2021, cu modificările și completările ulterioare. |
|  | **D. Criterii de eligibilitate a activităților** | Motivația alegerii criteriului |
| 1 | Tipurile de activități eligibile sunt detaliate în cadrul ghidului solicitantului. De asemenea, în cadrul ghidului pot fi incluse plafoane de costuri maxime eligibile pentru diferite categorii de cheltuieli.  Tipurile de acțiuni sprijinite în cadrul apelurilor de proiecte sunt cele care vizează:   * Activități de cercetare și fundamentare a caracteristicilor pieței muncii în regiunea vizată de proiect, a efectelor tranziției pe piața muncii din respectivele regiuni, de identificare a profilelor, abilităților și intereselor grupului țintă vizat, de identificare a nevoilor de resurse umane a angajatorilor din regiunea unde se derulează proiectul - activitate de bază * Activități de furnizare de servicii specializate pentru creşterea şanselor de ocupare a persoanelor aflate în căutarea unui loc de muncă și a persoanelor ce provin din industrii afectate de tranziția energetică: informare și consiliere profesională, servicii de mediere a muncii pe piaţa internă (sprijin în integrarea pe piața muncii, legătura cu angajatori și servicii de ocupare precum și evaluarea impactului formării asupra parcursului profesional), servicii de acompaniere socio-profesională pentru persoanele aflate în căutarea unui loc de muncă cu dificultăți de ocupare identificați în urma unei cercetări proprii realizate de aplicant, precum și pentru tinerii cu risc de marginalizare socială ; - activitate de bază; * Activități de sprijin pentru participarea la programele de FP (formare profesională) prin măsuri integrate și flexibile: informare și consiliere profesională ,tutorat, sprijin logistic și financiar (decontarea transportului, mesei sau cazării, subvenții sau stimulente pentru participare, servicii precum programe destinate copiilor sau dependenților însoțitorilor în vederea asigurării premiselor de participare a femeilor și îngrijitorilor la activitățile de formare (unde este cazul), acces la echipamente și materiale didactice, inclusiv laboratoare mobile, adaptarea programelor de formare (orar flexibil, on-line sau cu prezență fizică, personalizarea modulelor), evaluare și certificare a competențelor (recunoașterea competențelor dobândite informal), monitorizare și mentorat post-formare (- activitate de bază; * Activități de furnizare de programe profesionale: organizarea și derularea de programe de formare profesională a adulților prin cursuri de inițiere, calificare, recalificare, perfecționare sau specializare, acreditate sau nu ANC - activitate de bază; * Activități de evaluarea și certificare a competențelor profesionale obținute pe alte căi decât cele formale, respectiv non-formale și/sau informale (Ordinul ministrului educației și cercetării și al ministrului muncii, solidarității sociale și familiei nr. 4543/2004, actualizat); - activitate de bază; * Furnizarea de servicii de acompaniere socio-profesională, alături de cele de ocupare, pentru categorii de persoane dezavantajate în piața muncii, inclusiv pentru tinerii NEETs (evaluarea profilului profesional și identificarea nevoilor individuale, consiliere vocațională și orientare în carieră, sprijin pentru redactarea CV-ului, pregătirea pentru interviuri și accesarea platformelor de joburi, mediere pe piața muncii, inclusiv conectarea cu angajatori locali, monitorizare post-angajare pentru a asigura stabilitatea locului de muncă) . Servicii de sprijin în găsirea unui loc de munca/ mediere/ integrare pe piața muncii.   Eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități, pentru care trebuie îndeplinite condițiile privind rambursarea și plata acestora, inclusiv respectarea pragurilor prevăzute de prezentul ghid și a legislației în domeniul achizițiilor. | Concordanța cu prevederile PTJ 2021-2027, cu Regulamentul (UE) nr. 2831/2023, prevederile OUG nr. 23/2023 cu modificările și completările ulterioare, privind activitatea de bază |
|  | **E. Criterii de eligibilitate a cheltuielilor** | Motivația alegerii criteriului |
| 1 | Categoriile de cheltuieli eligibile/neeligibile și plafoanele asociate sunt detaliate în cadrul ghidului solicitantului.  -Sunt respectate plafoanele / procentele pentru categoriile/ tipurile de cheltuieli stabilite in GS:  I. Activități de furnizare de servicii specializate pentru creşterea şanselor de ocupare a persoanelor aflate în căutarea unui loc de muncă – 85% din media celor 4 (minim) oferte justificative pentru fiecare obiectiv de finanțare  II. Activități de evaluarea și certificare a competențelor profesionale obținute pe alte căi decât cele formale - 85% din media celor 4 (minim) oferte justificative pentru fiecare obiectiv de finanțare  III. Furnizarea de servicii de acompaniere socio-profesională – 85% din media celor 4 (minim) oferte justificative pentru fiecare obiectiv de finanțare  *Verificarea eligibilității cheltuielilor in procesul de evaluare, selecție și contractare se realizează prin relație cu corespondența cheltuielilor bugetate prin raportare la activitățile proiectului, la încadrarea acestora în categoriile de cheltuieli, la respectarea plafoanelor maxime prevăzute în ghidul solicitantului.*  *Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.*  *Cheltuielile destinate activităților de bază se încadrează în minimum 70% din bugetul eligibil al proiectului. Cheltuielile indirecte în bugetul proiectului sunt stabilite ca rată forfetară de maxim 7% din costurile directe eligibile.*  *Având în vedere complementaritatea cu alte programe de finanțare, se va avea în vedere evitarea dublei finanțări.* | Regulamentul (UE) nr. 1060/2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;  Regulamentul (UE) nr. 1056/2021 privind instituirea Fondului pentru o Tranziție justă;  OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;  HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;  HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă; Ordinul comun MIPE nr. 4013/23.10.2023 și MF nr. 5317/27.11.2023. |